บาทเปิด32.71/73 บาทต่อดอลลาร์ แนวโน้มแข็งค่า
เงินบาทเปิดตลาด 32.71/73 บาทต่อดอลลาร์ แนวโน้มแข็งค่า มองกรอบ 32.68-32.78 ตลาดรอดูตัวเลขเศรษฐกิจสหรัฐฯ
13 ธ.ค. 2561

เงินบาทเปิดตลาด 32.71/73 บาทต่อดอลลาร์ แนวโน้มแข็งค่า มองกรอบ 32.68-32.78 ตลาดรอดูตัวเลขเศรษฐกิจสหรัฐฯ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.71/73 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 32.78 บาท/ดอลลาร์ ระหว่างวันยังไม่มีปัจจัยสำคัญที่จะมีผลต่อการเคลื่อนไหวของค่าเงินบาทมากนัก แต่อย่างไรก็ดี คืนนี้ต้องติดตามการประกาศตัวเลขผู้ขอรับสวัสดิการการว่างงานของสหรัฐฯ รายสัปดาห์ ซึ่งตลาดกังวลว่าตัวเลขรอบนี้อาจจะออกมาไม่ดีนัก และน่าจะทำให้ดอลลาร์สหรัฐอ่อนค่าได้ จึงทำให้ทิศทางเงินบาทยังมีโอกาสแข็งค่าได้ต่อ
"คงต้องรอดูตัวเลข Jobless claim ของสหรัฐคืนนี้ ซึ่งตลาดคาดว่าจะออกมาไม่ค่อยดี และจะกดดันให้ดอลลาร์อ่อนค่า รวมทั้งติดตามกรณี Brexit ด้วย" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.68-32.78 บาท/ดอลลาร์